ญี่ปุ่นรุกเก็บภาษีผู้โดยสารขาบินออกนอกประเทศ เริ่ม 7 ม.ค.62
ญี่ปุ่นรุกเก็บภาษีผู้โดยสารขาบินออกนอกประเทศ เริ่ม 7 ม.ค.62 คาดดันรายได้ปีละ 50,000 ล้านเยน
12 เม.ย. 2561

ผู้สื่อข่าวรายงานว่า รัฐบาลญี่ปุ่น ประกาศมาตรการระดมรายได้ครั้งใหม่ ด้วยการเก็บภาษีนักท่องเที่ยวและผู้เดินทางออกนอกประเทศทางเครื่องบิน ทั้งต่างชาติและชาวญี่ปุ่น คนละ 1,000 เยน ตั้งแต่วันที่ 7 มกราคม 2562 เป็นต้นไป
ทั้งนี้อัตราภาษีดังกล่าวเท่ากับที่เกาหลีใต้เก็บจากผู้โดยสารสายการบินขาออก แต่ต่ำกว่าอัตราของออสเตรเลีย ซึ่งจัดเก็บในปัจจุบันคนละประมาณ 5,000 เยน
ทั้งนี้รัฐบาลญี่ปุ่น คาดการณ์ว่า จะมีรายได้เพิ่มจากมาตรการนี้ปีละ 40,000-50,000 ล้านเยน มากกว่างบประมาณที่การท่องเที่ยวญี่ปุ่นได้รับจากรัฐบาลในปีนี้ที่ 21,000 ล้านเยนและรายได้ทั้งหมด จะใช้เป็นทุนส่งเสริมการท่องเที่ยวในต่างประเทศ ใช้พัฒนาโครงสร้างพื้นฐานในสถานที่ท่องเที่ยวทั่วประเทศ และใช้ปรับปรุงหน่วยงานตรวจคนเข้าและออกประเทศตามสนามบินต่างๆ เพื่อให้การทำงานรวดเร็วมีประสิทธิภาพขึ้น